PMIndiaData/PMIndiaSum huggingface dataset:
ভারত ওগ্রিসের মধ্যে বিমান পরিষেবা চালু হচ্ছে   :   সম্মতি কেন্দ্রীয় মন্ত্রিসভার

ভারত ও গ্রিসেরমধ্যে বিমান পরিষেবা চালু হতে চলেছে। আজ এই মর্মে এক চুক্তি স্বাক্ষরের প্রাস্তাবঅনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার বৈঠকে। প্রস্তাবিত এইচুক্তিটি দু’দেশের মধ্যে বৃহত্তর বাণিজ্য, বিনিয়োগ, পর্যটন এবং সাংস্কৃতিক বিনিময়কর্মসূচি প্রসারের ক্ষেত্রে যথেষ্ট সম্ভাবনাময়। অসামরিক বিমান পরিষেবা ক্ষেত্রেসাম্প্রতিককালে যে প্রসার ও উন্নয়ন ঘটেছে, তারই পরিপ্রেক্ষিতে ভারত ও গ্রিস সম্মতহয় এই পরিষেবা চালুর লক্ষ্যে এক চুক্তি সম্পাদনের বিষয়ে। প্রসঙ্গত উল্লেখ্য,বর্তমানে ভারত ও গ্রিসের মধ্যে বিমান পরিষেবা সম্পর্কিত কোনও চুক্তি নেই। গত বছরসেপ্টেম্বর মাসের ৬ ও ৭ তারিখে নয়াদিল্লিতে দু’দেশের প্রতিনিধিদলের আলোচনা ওমতবিনিময়ের শেষে বিমান পরিষেবা চুক্তি স্বাক্ষরের সিদ্ধান্ত নেওয়া হয়। অসামরিকবিমান পরিবহণ সম্পর্কিত আন্তর্জাতিক সংস্থার (আইসিএও) সর্বশেষ নিয়মনীতি অনুসরণকরেই এই চুক্তি স্বাক্ষরের প্রস্তাব করা হয়েছে। চুক্তির মূললক্ষ্যণীয় বিষয়গুলি হ’ল : ১) দুটি দেশইএকটি বা তার বেশি বিমান পরিষেবা সংস্থার মাধ্যমে বিমান চলাচল শুরু করতে পারবে। ২) বিমানপরিষেবার প্রসারের লক্ষ্যে অনুমোদিত বিমান পরিবহণ সংস্থাগুলির একে অন্যের দেশেকার্যালয় খোলার অধিকার থাকবে। ৩) চুক্তিনির্দিষ্ট ও নির্ধারিত রুটগুলিতে বিমান পরিষেবা চালুর ক্ষেত্রে সমান সুযোগ পাওয়ারঅধিকার হবে দু’দেশের অনুমোদিত বিমান সংস্থাগুলি। ৪) সহযোগিতা ওসমন্বয়ের ভিত্তিতে একে অন্যের দেশে পরস্পরের মধ্যে কিংবা তৃতীয় কোনও সংস্থার সঙ্গেবিপণন সম্পর্কিত সমঝোতায় আবদ্ধ হতে পারবে। ৫) বিমানচলাচলের রুট অনুযায়ী ভারতীয় বিমান পরিষেবা সংস্থাগুলি এথেন্স, থেসালোনিকি ওহেরাকলায়ন পর্যন্ত বিমান পরিষেবা চালু করতে পারবে। এছাড়াও, আরও তিনটি রুটে এইবিমান পরিষেবা চালুর সংস্থান রাখা হবে। অন্যদিকে নয়াদিল্লি, মুম্বাই, বেঙ্গালুরু,কলকাতা, হায়দরাবাদ এবং চেন্নাই – এই ছ’টি মেট্রো নগরীতে বিমান পরিষেবা চালুরসু্যোগ লাভ করবে গ্রিস সাধারণতন্ত্রের বিমান পরিষেবা সংস্থাগুলি।
প্রধানমন্ত্রী বারাণসীতে আর্থিক অন্তর্ভুক্তিকরণের এক উদ্যোগের সূচনা করলেন

প্রধানমন্ত্রী শ্রী নরেন্দ্র মোদী আজ বারাণসী’তে এক গুরুত্বপূর্ণ আর্থিক অন্তর্ভুক্তিকরণ উদ্যোগের সূচনা করেছেন। এই উদ্যোগের অংশ হিসেবে তিনি ১০১টি ই-রিক্সা, ৫০১টি প্যাডেল রিক্সা এবং ঠেলা গাড়ি প্রাপকদের হাতে তুলে দেন। প্রাপকদের জন ধন ব্যাঙ্ক অ্যাকাউন্ট এবং এই যোজনার অধীনে রূ-পে কার্ড দেওয়া হবে। এই ই-রিক্সাগুলিতে জি.পি.আর.এস. এবং ক্যামেরার মতো ডিজিটাল যন্ত্রপাতি লাগানো আছে। সিডবি, আই.ডি.বি.আই. ব্যাঙ্ক, ইউকো ব্যাঙ্ক এবং আমেরিকান ইন্ডিয়া ফাউন্ডেশনের মতো বিভিন্ন আর্থিক সংস্থার সহযোগিতায় এই উদ্যোগ রূপায়িত হয়েছে। সংশ্লিষ্ট সংস্থাগুলির বরিষ্ঠ আধিকারিকরা আজকের অনুষ্ঠানে উপস্থিত ছিলেন। অনুষ্ঠানে প্রধানমন্ত্রী ঘোষণা করেন, এই উদ্যোগের মাধ্যমে বারাণসীর মানুষের ভাগ্য পরিবর্তনের সূচনা হল। তিনি বলেন, দারিদ্র্য দূরীকরণ নিয়ে কথা অনেক বলা হয়েছে। কিন্তু, তাতে বিগত কয়েক দশকে আশানুরূপ ফল হয়নি। প্রধানমমন্ত্রী বলেন, দারিদ্র্য দূরীকরণ উদ্যোগের মাত্রা এবং কাজে গতি আনার প্রয়োজন রয়েছে। দরিদ্র মানুষেরা তাঁদের ভবিষ্যত প্রজন্মের উন্নয়নের লক্ষ্যে কঠোর পরিশ্রমে ইচ্ছুক বলে প্রধানমন্ত্রী মন্তব্য করেন। এ প্রসঙ্গে তিনি জানান, কেন্দ্রীয় সরকার দরিদ্র মানুষদের স্বনির্ভরতা অর্জনে সাহায্য করতে দক্ষতা বৃদ্ধির ওপর বিশেষ জোর দিয়েছে। এর আগে প্রধানমন্ত্রী রিক্সা এবং ঠেলা গাড়ি প্রাপকদের মধ্যে কয়েকজনের সঙ্গে কথাবার্তা বলেন। তিনি তাঁদের স্বপ্ন অনুষ্ঠানে উপস্থিত সকলের সঙ্গে ভাগ করে নেন। এই স্বপ্নের মধ্যে রয়েছে তাঁদের সন্তান-সন্ততিদের জন্য সুশিক্ষার ব্যবস্থা, ঠেলা গাড়ির মতো পরিবহণের সহায়তায় তাঁদের আয় বৃদ্ধি। প্রধানমন্ত্রী এই উপলক্ষে আয়োজিত অনুষ্ঠানে সাম্প্রতিক রক্ষাবন্ধন উৎসবের সময় তিনি যে বারাণসী থেকে সর্বাধিক সংখ্যায় রাখি উপহার পেয়েছেন, সে কথা জানান এবং তাঁদের আশীর্বাদ ও শুভেচ্ছার জন্য বারাণসীর মা-বোনেদের ধন্যবাদ জানান।
প্রধানমন্ত্রী ব্যাংককে পূর্ব এশিয়া এবং আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে অংশ নেবেন

প্রধানমন্ত্রী শ্রী নরেন্দ্র মোদী আজ ব্যাংককে পূর্ব এশিয়া এবং আঞ্চলিক সুসংবদ্ধ অর্থনৈতিক অংশীদারিত্বমূলক শিখর বৈঠকে অংশ নেবেন। এর পাশাপাশি, দিল্লি ফেরার পূর্বে তিনি ব্যাংককে জাপানের প্রধানমন্ত্রী শিনজো আবে, ভিয়েতনামের প্রধানমন্ত্রী গুয়েন জুয়ান এবং অস্ট্রেলিয়ার প্রধানমন্ত্রী স্কট মরিসনের সঙ্গে বৈঠক করবেন। আঞ্চলিক সুসংবদ্ধ অর্থনৈতিক অংশীদারিত্ব শিখর বৈঠকে প্রধানমন্ত্রী ভারতের সম্পর্কের কথা উল্লেখ করবেন। ১০টি আসিয়ান সদস্য দেশ সহ আসিয়ানের অবাধ বাণিজ্য চুক্তির অংশীদার বিভিন্ন দেশ যেমন – অস্ট্রেলিয়া, চীন, ভারত, জাপান, কোরিয়া এবং নিউজিল্যান্ডকে নিয়ে এই আঞ্চলিক সুসংবদ্ধ অর্থনৈতিক অংশীদারিত্ব গড়ে উঠেছে। শিখর বৈঠকে আঞ্চলিক সুসংবদ্ধ অর্থনৈতিক অংশীদারিত্বের বাণিজ্য চুক্তিতে সামিল হওয়ার ক্ষেত্রে ভারতের উদাসীনতার ব্যাপারে যে ধারনা রয়েছে, প্রধানমন্ত্রী জোরালোভাবে সেই বক্তব্য খন্ডন করবেন। সংবাদ মাধ্যম ব্যাংকক পোস্ট-কে দেওয়া এক সাক্ষাৎকারে প্রধানমন্ত্রী বলেছেন, এই শিখর বৈঠকের আলাপ-আলোচনা থেকে যাতে এক সুসংহত ও সামঞ্জস্যপূর্ণ ফলাফল পাওয়া যায়, তার জন্য ভারত অঙ্গীকারবদ্ধ। বৈঠকের এ ধরনের ফলাফল থেকে অন্যান্য দেশের মতো ভারত-ও উপকৃত হবে। তিনি জানান, বাণিজ্যিক ঘাটতির ব্যাপারে ভারতের যে উদ্বেগ রয়েছে, তা দূর করাও সমান গুরুত্বপূর্ণ। প্রধানমন্ত্রী বলেন, আঞ্চলিক সুসংবদ্ধ অর্থনৈতিক অংশীদারিত্বের আলাপ-আলোচনা থেকে পারস্পরিক স্বার্থ সংশ্লিষ্ট বিষয়গুলিতে সবপক্ষই লাভবান হবে। ভারতেরও এ ব্যাপারে একই প্রত্যাশা রয়েছে। উল্লেখ করা যেতে পারে, ২০১২ সালে কাম্বোডিয়াতে আঞ্চলিক সুসংবদ্ধ অর্থনৈতিক অংশীদারিত্বের সূচনা হয়। এ ধরনের অংশীদারিত্বে পণ্য ও পরিষেবা, বিনিয়োগ, বাজারজাত করার সুবিধা, অর্থনৈতিক সহযোগিতা, কৃত্রিম মেধা-সম্পত্তি এবং ই-বাণিজ্যের মতো বিষয়গুলিকে অন্তর্ভুক্ত করা হয়েছিল। ……
শ্রী সুভাষ চন্দ্রের “দ্য জেড ফ্যাক্টর” বইটি প্রকাশ করলেন প্রধানমন্ত্রী

শ্রী সুভাষ চন্দ্রের লেখা “দ্য জেড ফ্যাক্টর” বইটি আজ আনুষ্ঠানিকভাবে প্রকাশ করলেন প্রধানমন্ত্রী শ্রী নরেন্দ্র মোদী। এই উপলক্ষে আয়োজিত এক অনুষ্ঠানে শ্রী সুভাষ চন্দ্রকে সমাজের দুর্বলতর শ্রেণীর মানুষের একজন বন্ধু বলে অভিহিত করেন প্রধানমন্ত্রী। শ্রী চন্দ্রের সঙ্গে এর আগে বিভিন্ন সময় তাঁর যোগাযোগের কিছু কিছু স্মৃতিও তিনি রোমন্থন করেন। /
এইমস্‌-এ চিকিৎসাধীন অটল বিহারী বাজপেয়ীকে দেখে এলেন প্রধানমন্ত্রী

প্রধানমন্ত্রী শ্রী নরেন্দ্র মোদী (সোমবার ১১ জুন) অল ইন্ডিয়া ইন্সটিটিউট অফ মেডিকেল সায়েন্সেস (এইমস্‌)-এ চিকিৎসাধীন প্রাক্তন প্রধানমন্ত্রী অটল বিহারী বাজপেয়ী-কে দেখে আসেন। প্রাক্তন প্রধানমন্ত্রীর পরিবারের সদস্যদের সঙ্গে মোদী কথাবর্তা বলেন। চিকিৎসকদের কাছে তিনি প্রাক্তন প্রধানমন্ত্রীর স্বাস্থ্যের বিষয়ে খোঁজখবর নেন। প্রধানমন্ত্রী শ্রী মোদী এইমস্‌-এ প্রায় ৫০ মিনিট ছিলেন। …
ভারতীয় রেল উন্নয়ন কর্তৃপক্ষ

প্রধানমন্ত্রী শ্রী নরেন্দ্র মোদী আজ তিনদিনের সফরে আসাম, অন্ধ্রপ্রদেশ ও ওড়িশা যাচ্ছেন। শুক্রবার সকালে আসামে ডিব্রুগড়ের কাছে লেপেটকাটায় ব্রহ্মপুত্র ক্র্যাকার ও পলিমার লিমিটেড, গোটা উত্তর-পূর্বাঞ্চলের প্রথম পেট্রো-রসায়ন প্রকল্পের উদ্বোধন করবেন। ঐ অনুষ্ঠানেই প্রধানমন্ত্রী নুমালিগড় রিফাইনারি লিঃ-এর অন্তর্গত ভারতের সর্বাধিক মোম উৎপাদনকারী ইউনিটটি-ও জাতির উদ্দেশে উৎসর্গ করবেন। এরপর, তিনি ডিব্রুগড়ের মোরাণে চা শ্রমিকদের এক সমাবেশে ভাষণ দেবেন। শিবসাগরে গিয়ে প্রধানমন্ত্রী শ্রীমন্ত শঙ্করদেব সংঘর ৮৫তম বার্ষিক সম্মেলনে ভাষণ দেবেন। বিকালে প্রধানমন্ত্রী গুয়াহাটিতে দ্বাদশ দক্ষিণ-এশীয় ক্রীড়া প্রতিযোগিতার উদ্বোধন করবেন। এই অঞ্চলের ৮টি প্রতিবেশী দেশ – আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা এই ক্রীড়া প্রতিযোগিতায় অংশ নিচ্ছে। আগামীকাল প্রধানমন্ত্রী বিশাখাপত্তনমে আন্তর্জাতিক নৌ-বহর সমীক্ষায় অংশ নেবেন। তিনি নৌ-বহর সংক্রান্ত একটি প্রদর্শনীতেও যোগ দেবেন। প্রধানমন্ত্রী আগামী রবিবার ভুবনেশ্বরে ন্যাশনাল ইন্সটিটিউট অফ সায়েন্স এডুকেশন অ্যান্ড রিসার্চ প্রতিষ্ঠানটির দ্বারোদ্ঘাটন করবেন। ঐ দিন তাঁর পুরীর শ্রী জগন্নাথ মন্দির দর্শনেও যাওয়ার কথা। পারাদিপে প্রধানমন্ত্রী সর্বাধুনিক প্রযুক্তিতে নির্মিত ইন্ডিয়ান অয়েলের একটি তৈল শোধনাগারের উদ্বোধন করবেন। সেখানে দেশীয় প্রযুক্তিতে গড়ে তোলা ইন্ডেন ম্যাক্সিমাইজেশন ইউনিটটি এল পি জি’র এক বিরাট পরিমাণ উৎপাদন করবে। প্রধানমন্ত্রী ঐ তৈল শোধনাগার ও ইন্ডম্যাক্স ইউনিটটি ঘুরে দেখবেন। রবিবার অপরাহ্নে প্রধানমন্ত্রী বিশাখাপত্তনমে নৌ-বহর সমীক্ষায় পরিচালনগত প্রদর্শন এবং আন্তর্জাতিক নগর কুচকাওয়াজ প্রত্যক্ষ করবেন।
শেয়ার বাজারের সার্বিক বিকাশের লক্ষ্যে ভারত-ইরানসহযোগিতা  :  মউ স্বাক্ষরের প্রস্তাবে সম্মতি কেন্দ্রীয়মন্ত্রিসভার

শেয়ারবাজারের ক্ষেত্রে পারস্পরিক সহযোগিতা প্রসারের লক্ষ্যে ভারতের সিকিউরিটিজ অ্যান্ডএক্সচেঞ্জ বোর্ড অফ ইন্ডিয়া (সেবি) এবং ইরানের সিকিউরিটিজ অ্যান্ড এক্সচেঞ্জঅর্গানাইজেশন (এসইও)-র মধ্যে এক মউ স্বাক্ষরের প্রস্তাবে আজ সম্মতি দেওয়া হয়প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভারবৈঠকে। মউটিস্বাক্ষরিত হলে শেয়ার বাজারের নিয়ন্ত্রক এই দুটি সংস্থার মধ্যে অর্থনৈতিক যোগাযোগও সহযোগিতা বিশেষভাবে প্রসার লাভ করবে বলে আশা করা হচ্ছে। এর ফলে, দু’দেশের শেয়ারবাজারের বিকাশের বিষয়টিও ত্বরান্বিত হবে। এছাড়াও, ভারত ও ইরানের মধ্যে এ সম্পর্কিততথ্য বিনিময়ের ব্যবস্থাটিও আরও শক্তিশালী হয়ে ওঠার সম্ভাবনা রয়েছে। শুধু তাই নয়,সেবি ও এসইও-র মধ্যে নিয়ন্ত্রক সংস্থা হিসেবে দায়দায়িত্ব পালনের ক্ষেত্রেও এইচুক্তিটি এক কার্যকর ভূমিকা পালন করবে বলে আশা করা হচ্ছে।
নতুন দিল্লীতে বুদ্ধ জয়ন্তী উপলক্ষে আয়োজিত অনুষ্ঠানে প্রধানমন্ত্রী

বুদ্ধ জয়ন্তী উপলক্ষে নতুন দিল্লীর ইন্দিরা গান্ধী ইন্ডোর স্টেডিয়ামে আয়োজিত এক অনুষ্ঠানে প্রধানমন্ত্রী শ্রী নরেন্দ্র মোদী যোগ দেন। এই উপলক্ষে, প্রধানমন্ত্রী সংগদানপর্বে যোগ দেন। সারনাথের সেন্ট্রাল ইনস্টিটিউট অফ হায়ার টিবেটান স্টাডিজ এবং বুদ্ধ গয়ার সর্বভারতীয় ভিক্ষু সংঘ-কে ‘বৈশাখ সম্মান প্রশস্তিপত্র’ প্রদান করেন। জনসমাবেশে ভাষণ দিতে গিয়ে প্রধানমন্ত্রী বলেন, ভারত অনন্য ঐতিহ্যে সমৃদ্ধ এক দেশ, যেখানে ভিন্ন ধরণের মতাদর্শ ও চিন্তাভাবনা সর্বদাই মানবতাবাদের কল্যাণে এসেছে। তিনি বলেন, ভগবান বুদ্ধের উপদেশ বেশ কিছু দেশ নির্মাণেও কাজে লেগেছে। ভারত কখনও আগ্রাসী দেশ হয়ে ওঠেনি বলেও তিনি মন্তব্য করেন। ভগবান বুদ্ধের দেওয়া আটটি ধর্মসংঘ দর্শনের কথা উল্লেখ করে শ্রী মোদী বলেন, আজ আমরা যে সব সমস্যার সম্মুখীন, তা ঐ দর্শন অনুসণেরমাধ্যমে সমাধান সম্ভব। প্রধানমন্ত্রী আরও বলেন, ভগবান বুদ্ধের ভালোবাসা ও করুণার বার্তা বর্তমান বিশ্বের পক্ষে বিশেষ উপযোগী। এ প্রসঙ্গে তিনি জোর দিয়ে বলেন, ভগবান বুদ্ধের প্রতি যাঁদের বিশ্বাস রয়েছে, বিশ্ব মানবতার স্বার্থে তাঁদের সকলেরই একজোট হওয়া দরকার। ভগবান বুদ্ধের দেখানো পথ অনুসরণ করে সহমর্মিতার সঙ্গে সরকার মানুষের সেবা করে চলেছে বলেও প্রধানমন্ত্রী অভিমত প্রকাশ করেন। ভারতের সাংস্কৃতিক ঐতিহ্যগুলি সংরক্ষণে কেন্দ্রীয় সরকার এক ব্যাপক দৃষ্টিভঙ্গী নিয়ে কাজ করছে, যার মধ্যে ভগবান বুদ্ধের সঙ্গে জড়িত ঐতিহ্যগুলিও রয়েছে। তিনি জানান, বুদ্ধ সার্কিটের সার্বিক উন্নয়নের জন্য ৩৬০ কোটি টাকা অনুমোদন করা হয়েছে। স্বাধীনতার ৭৫ বছর পূর্তি উপলক্ষে, ২০২২-এর মধ্যে এক নতুন ভারত গড়ে তোলার লক্ষ্যে জনসমাবেশে উপস্থিত সকলকে তিনি অবদান রাখার আহ্বান জানান। তিনি প্রত্যেককে কিছু কাজ চিহ্নিত করার আর্জি জানান যা নির্ধারিত সময়সীমার মধ্যে সম্পন্ন করা সম্ভব হবে। /…
মুম্বাই-এবিভিন্ন উন্নয়ন প্রকল্পের শিলান্যাস করলেন প্রধানমন্ত্রী

মুম্বাই-এশনিবার কয়েকটি উন্নয়ন প্রকল্পের শিলান্যাস করলেন প্রধানমন্ত্রী শ্রী নরেন্দ্রমোদী। প্রকল্পগুলির মধ্যে ছিল – দুটি মেট্রো লাইন, মুম্বাই-এর সঙ্গে সমুদ্রবন্দরসংযোগ, মুম্বাই নগর পরিবহণ প্রকল্পের তৃতীয় পর্যায় এবং দুটি উড়াল পথ। শিলান্যাসঅনুষ্ঠানের আগে মুম্বাই উপকূল বরাবর আরব সাগরে ছত্রপতি শিবাজী মহারাজ স্মৃতিসৌধেরজন্য জল পূজা করেন তিনি। মুম্বাই-এরবান্দ্রা কুরলা কমপ্লেক্সে এক বিরাট জনসমাবেশে ভাষণদানকালে প্রধানমন্ত্রী বলেন,সংগ্রামের মুহূর্তেও সুপ্রশাসনের আলোকশিখাকে উজ্জ্বল রেখেছিলেন তিনি। তাঁর ছিল একবহুমুখী ব্যক্তিত্ব, যা আমাদের অনুপ্রাণিত করে। তাঁর বীরত্ব ও সাহসিকতার কথাকারোরই অজানা নয়। কিন্তু তাঁর ব্যক্তিত্বের অন্যান্য বহু বৈশিষ্ট্যের সঙ্গে আমরা আজওঅপরিচিত রয়ে গেছি। এই প্রসঙ্গে শিবাজীর জল ও অর্থনীতির কথা উল্লেখ করেন তিনি। শ্রী মোদীবলেন, শিবাজী স্মৃতিসৌধের জল পূজা অনুষ্ঠান এক বিশেষ উপলক্ষ। এই কাজ করার সুযোগপেয়ে তিনি নিজেকে ভাগ্যবান বলে মনে করছেন। শ্রী মোদীবিশেষ জোর দিয়ে বলেন যে, উন্নয়নই হল যে কোনও সমস্যার সমাধানের পথ যা আমাদের আরওসামনের দিকে এগিয়ে দেয়। ১২৫ কোটি ভারতবাসীর সমবেত বল ও শক্তি যে দেশের উন্নয়নসম্ভব করে তুলতে পারে, সে সম্পর্কে তিনি যথেষ্ট আশাবাদী। প্রধানমন্ত্রীবলেন, যেদিন থেকেত কেন্দ্রের বর্তমান সরকার দায়িত্বভার গ্রহণ করেছে, সেদিন থেকেইদুর্নীতির বিরুদ্ধে লড়াই অব্যাহত রয়েছে। ৮ নভেম্বর হল এ সম্পর্কে এক ঐতিহাসিকসিদ্ধান্ত গ্রহণের দিন। প্রধানমন্ত্রীবিশেষ জোর দিয়ে বলেন, জনসাধারণের মধ্যে বিভ্রান্তি ও বাধাদানের চেষ্টা সত্ত্বেওদুর্নীতি ও কালো টাকার বিরুদ্ধে সংগ্রামকে তাঁরা সমর্থনই জানিয়ে এসেছেন। কারণ,দুর্নীতি ও কালো টাকাকে ভারতবাসী কোনও দিনই মেনে নেবেন না।
রাজ্য দিবসে মেঘালয়ের জনগণের প্রতি প্রধানমন্ত্রীরঅভিনন্দন

প্রধানমন্ত্রী শ্রী নরেন্দ্র মোদী মেঘালয়ের রাজ্যাভিষেক দিবসে ঐ রাজ্যেরমানুষদের প্রতি শ্রদ্ধা জানিয়েছেন। এক বার্তায় তিনি বলেছেন, “মেঘালয়ের মানুষেরঅকৃত্রিম স্নেহ, ভালোবাসার পরিচয় আমি সদাসর্বদাই উপলব্ধি করে চলেছি। এই রাজ্যেরপ্রাকৃতিক সৌন্দর্য মুগ্ধ করার মতো। আমি মেঘালয়বাসীর সুস্বাস্থ্য ও মঙ্গল কামনাকরি”। …
গুড ফ্রাইডে আমাদের প্রভু যিশুর সংগ্রাম ও আত্মবলিদানের কথা স্মরণ করায়ঃ প্রধানমন্ত্রী

প্রধানমন্ত্রী শ্রী নরেন্দ্র মোদী প্রভু যিশুকে দয়ার আদর্শ প্রতিমূর্তি বলে বর্ণনা করেছেন। গুড ফ্রাইডে প্রসঙ্গে এক ট্যুইট বার্তায় শ্রী মোদী বলেছেন, “ গুড ফ্রাইডে আমাদের প্রভু যিশুর সংগ্রাম ও আত্মবলিদানের কথা স্মরণ করায়। তিনি ছিলেন দয়ার আদর্শ প্রতিমূর্তি , যিনি অসহায় ও আর্তের সেবার জন্য নিজেকে উৎসর্গ করেছেন। “
সিরমৌরে দুর্ঘটনার জেরে প্রাণহানির ঘটনায় প্রধানমন্ত্রীর শোকপ্রকাশ

অর্থিক সাহায্যের ঘোষণা প্রধানমন্ত্রী শ্রী নরেন্দ্র মোদী হিমাচল প্রদেশের সিরমৌরে দুর্ঘটনার জেরে প্রাণহানির ঘটনায় গভীর শোক প্রকাশ করেছেন। তিনি আহতদের দ্রুত আরোগ্য কামনা করেছেন। এক ট্যুইট বার্তায় প্রধানমন্ত্রী জানিয়েছেন, এই দুর্ঘটনার জেরে মৃতদের পরিবারবর্গকে পিএমএনআরএফ থেকে ২ লক্ষ টাকা এবং আহতদের ৫০ হাজার টাকা করে ক্ষতিপূরণ বাবদ অর্থিক সাহায্য দেওয়া হবে। প্রধানমন্ত্রী ট্যুইটে আরো জানান, “হিমাচল প্রদেশের সিরমৌরে দুর্ঘটনার জেরে প্রাণহানির ঘটনা অত্যন্ত দুঃখজনক। মৃতদের পরিবারবর্গকে শোক জ্ঞাপন করার পাশাপাশি আহতদের দ্রুত আরোগ্য কামনা করছি। পিএমএনআরএফ থেকে মৃতদের পরিবারবর্গকে ২ লক্ষ টাকা এবং আহতদের ৫০ হাজার টাকা করে ক্ষতিপূরণ বাবদ অর্থিক সাহায্য দেওয়া হবে।”
কেন্দ্রীয় মন্ত্রিসভা ভারতীয় রেলে রূপান্তরমূলক সাংগঠনিক পুনর্গঠনের প্রস্তাব অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে ভারতীয় রেলে রূপান্তরমূলক সাংগঠনিক পুনর্গঠনের প্রস্তাব অনুমোদিত হয়েছে। সংস্কারের এই ঐতিহাসিক সিদ্ধান্ত রেলকে ভারতের বিকাশ যাত্রার চালিকাশক্তি হিসাবে পরিণত করবে। সংস্কারমূলক পদক্ষেপগুলির মধ্যে রয়েছে – রেলের ৮টি ‘গ্রুপ এ’ সার্ভিসকে সেন্ট্রাল সার্ভিসের সমতুল করা এবং নামকরণ করে ইন্ডিয়ান রেলওয়ে ম্যানেজমেন্ট সার্ভিস করা; ৪ জন সদস্য ও কয়েকজন নিরপেক্ষ সদস্য সহ রেল বোর্ডের চেয়ারম্যানের নেতৃত্বে রেল বোর্ডের কাজকর্ম প্রক্রিয়ার পুনর্গঠন এবং বর্তমানে চালু ইন্ডিয়ান রেলওয়ে মেডিকেল সার্ভিসের নাম বদলে ইন্ডিয়ান রেলওয়ে হেলথ সার্ভিস করা। ভারতীয় রেল সমগ্র রেল নেটওয়ার্কের আধুনিকীকরণে এক উচ্চাকাঙ্খী পরিকল্পনা গ্রহণ করেছে। সেই অনুসারে, আগামী ১২ বছরে সুরক্ষা ও নিরাপত্তা, গতি ও যাত্রী পরিষেবার ক্ষেত্রে উৎকৃষ্ট মানের পরিষেবা প্রদানে ৫০ লক্ষ কোটি টাকা বিনিয়োগের প্রস্তাব রয়েছে। আজ মন্ত্রিসভার বৈঠকে যে সমস্ত সংস্কারের কথা ঘোষণা করা হয়েছে, সেগুলি কেন্দ্রীয় বাজেটের সঙ্গে মিশে যাওয়া রেল বাজেটেই উল্লেখ করা ছিল। এছাড়াও, রেলের জেনারেল ম্যানেজার ও ফিল্ড অফিসারদের আরও বেশি ক্ষমতা দেওয়ার বিষয়টিও বাজেট প্রস্তাবের মধ্যে ছিল। বিভিন্ন ক্ষেত্রে চ্যালেঞ্জ মোকাবিলা ও বর্তমান সমস্যাগুলি সমাধানে কার্যকর পদক্ষেপ গ্রহণের প্রয়োজনীয়তা দেখা দিয়েছে। সারা বিশ্বেই রেল ব্যবস্থাকে কর্পোরেট-চালিত করা হয়েছে। কিন্তু ভারতে এখনও রেল চলাচল ব্যবস্থার নিয়ন্ত্রণ সরাসরি সরকারের হাতে রয়েছে। রেলের বিভিন্ন বিভাগের মধ্যে সংযুক্তিকরণ ঘটিয়ে রেল ব্যবস্থাকে আরও কার্যকর করে তোলা এবং সিদ্ধান্ত গ্রহণ প্রক্রিয়াকে আরও ত্বরান্বিত করতেই সরকারের এই উদ্যোগ। ভারতীয় রেলের সংস্কারের লক্ষ্যে গঠিত একাধিক কমিটি বিভিন্ন বিভাগের মধ্যে অভিন্ন পরিষেবা দানের ক্ষেত্রে সংযুক্তিকরণের প্রস্তাব রেখেছিল। ২০১৫ সালে সর্বশেষ বিবেক দেবরায় কমিটির পক্ষ থেকেও একই প্রস্তাব দেওয়া হয়। কর্মীবর্গ ও প্রশিক্ষণ দপ্তরের সহায়তায় রেল মন্ত্রক বিভিন্ন পরিষেবার ক্ষেত্রে অভিন্নতা আনার জন্য প্রয়োজনীয় পন্থাপদ্ধতি ও তার রূপায়ণের বিষয় চূড়ান্ত করবে। সমগ্র প্রক্রিয়ায় স্বচ্ছতা ও সততা বজায় রাখতে কেন্দ্রীয় মন্ত্রিসভার পক্ষ থেকে বিকল্প ব্যবস্থা গ্রহণ করা হবে। বিকল্প এই ব্যবস্থার চূড়ান্ত রূপ দিতে সময় ধরা হয়েছে এক বছর। রেল বোর্ড বিভিন্ন বিভাগের মাধ্যমে কার্য পরিচালনার পরিবর্তে চেয়ারম্যান নিয়োগ করে কাজকর্ম রূপায়ণের পরিকল্পনা করেছে। বোর্ডের এই চেয়ারম্যান মুখ্য কার্যনির্বাহী আধিকারিক হিসাবে কাজ করবেন। তাঁকে সহায়তার জন্য থাকবেন আরও চার জন সদস্য, যাঁরা পরিকাঠামো, পরিচালনা ও ব্যবসায়িক কাজকর্ম, রোলিং স্টক এবং আর্থিক বিষয়গুলি দেখাশোনা করবেন। এছাড়াও, বোর্ডে কয়েকজন নিরপেক্ষ সদস্যও থাকবেন। সংশ্লিষ্ট কর্তৃপক্ষ নির্দিষ্ট সময়ের ব্যবধানে নিরপেক্ষ সদস্য চূড়ান্ত করার ব্যাপারে সিদ্ধান্ত নেবে। তবে, সদস্যদের ৩০ বছরের সুদীর্ঘ অভিজ্ঞতার ভিত্তিতেই মনোনীত করা হবে। নিরপেক্ষ সদস্যরা রেল বোর্ডকে কৌশলগত রূপরেখা চূড়ান্ত করতে সাহায্য করবে। সংশ্লিষ্ট আধিকারিক ও সদস্যরা চূড়ান্ত হওয়ার পরই পুনর্গঠিত বোর্ডের কাজকর্ম শুরু হবে।
অযোধ্যা রায়দানের প্রেক্ষাপটে শান্তি ও সম্প্রীতি বজায় রাখার আহ্বান প্রধানমন্ত্রীর

অযোধ্যা মামলার আজ রায়দানের প্রেক্ষিতে প্রধানমন্ত্রী সকলকে শান্তি ও সম্প্রীতি বজায় রাখার আহ্বান জানিয়েছেন। প্রধানমন্ত্রী বলেন, “সর্বোচ্চ আদালত অযোধ্যা মামলার রায় দিয়েছে। এই রায় কারও জয় বা পরাজয় হিসাবে দেখা উচিৎ নয়। রামভক্তি ভক্তি হোক বা রহিম ভক্তি – তার চেয়েও বড় আমাদের রাষ্ট্রভক্তির চেতনাকে আরও জাগ্রত করা। শান্তি ও সম্প্রীতি বজায় থাকুক!! সুপ্রিম কোর্টের অযোধ্যা মামলার রায়দান অত্যন্ত গুরুত্বপূর্ণ, কারণ : এর মাধ্যমে স্পষ্ট যে, যেকোনও বিতর্কের আইনের মাধ্যমে সুষ্ঠু সমাধান সম্ভব। আমাদের বিচার-ব্যবস্থার স্বাধীনতা, স্বচ্ছতা ও দূরদর্শিতা প্রমাণিত হ’ল। বিচার-ব্যবস্থা, দীর্ঘ দিনের একটি সমস্যার সুন্দরভাবে সমাধান করতে সক্ষম হ’ল। প্রত্যেক পক্ষকে পর্যাপ্ত সময় দিয়ে প্রতিটি বিষয় বা বক্তব্য পেশ করার সুযোগ দেওয়া হয়েছিল। এই রায় বিচার প্রক্রিয়ার প্রতি মানুষের আস্থা আরও বৃদ্ধি করবে। আজকের এই রায়দানের পর ১৩০ কোটি ভারতবাসী যে শান্তি বজায় রেখেছেন, তার মধ্য দিয়ে ভারতবর্ষের শান্তিপূর্ণ সহাবস্থানের অঙ্গীকার প্রতিফলিত হয়েছে। এই একতা এবং সমবেত ক্ষমতা আমাদের দেশের বিকাশে শক্তি যোগাবে। প্রতিটি ভারতবাসীর ক্ষমতায়ন হোক”।
প্রধানমন্ত্রী গ্রেটার নয়ডায় আগামীকাল বেশ কয়েকটি উন্নয়নমূলক প্রকল্পের সূচনা করবেন

প্রধানমন্ত্রী শ্রী নরেন্দ্র মোদী আগামীকাল (০৯ই মার্চ) উত্তর প্রদেশের গ্রেটার নয়ডা সফর করবেন। তিনি সেখানে পণ্ডিত দীনদয়াল উপাধ্যায় ইন্সটিটিউট অফ আর্কিওলজি-তে বিভিন্ন উন্নয়নমূলক প্রকল্পের সূচনা করবেন। প্রধানমন্ত্রী পণ্ডিত দীনদয়াল উপাধ্যায় ইন্সটিটিউট অফ আর্কিওলজির উদ্বোধন করে একটি ফলকের আবরণ উন্মোচন করবেন। এছাড়া, ইন্সটিটিউটের ক্যাম্পাসে তিনি পণ্ডিত দীনদয়াল উপাধ্যায়ের এক প্রতিমূর্তির আবরণ উন্মোচন করবেন। এছাড়াও প্রধানমন্ত্রী নয়ডা সিটি সেন্টার থেকে নয়ডা ইলেক্ট্রনিক সিটির মধ্যে মেট্রো রেলের উদ্বোধন করবেন। নতুন এই সেকশনটি চালু হলে এই অঞ্চলের মানুষের দ্রুত পরিবহণের ব্যবস্থা হবে। দিল্লি মেট্রোর ‘ব্লু লাইন’ – এর অংস হিসাবে ৬.৬ কিলোমিটার দীর্ঘ এই মেট্রো সেকশনটি কাজ করবে। প্রধানমন্ত্রী দুটি তাপবিদ্যুৎ কেন্দ্রের ভিত্তিপ্রস্তর স্থাপন করবেন। এর মধ্যে একটি হ’ল – উত্তর প্রদেশের বুলন্দশহর জেলার খুরজায় ১,৩২০ মেগাওয়াটের বৃহদায়তন তাপবিদ্যুৎ কেন্দ্র এবং অন্যটি বিহারের বক্সারের ১,৩২০ মেগাওয়াট ক্ষমতাসম্পন্ন তাপবিদ্যুৎ কেন্দ্র। বক্সারের তাপবিদ্যুৎ কেন্দ্রটি ভিডিও কনফারেন্সের মাধ্যমে তিনি উদ্বোধন করবেন। এর মধ্যে খুরজার তাপবিদ্যুৎ কেন্দ্রটিতে ‘সুপার-ক্রিটিক্যাল’ প্রযুক্তির ৬৬০ মেগাওয়াট ক্ষমতাসম্পন্ন দুটি ইউনিট থাকবে। পরিবেশ দূষণ প্রতিরোধে এই বিদ্যুৎ কেন্দ্রটিতে আধুনিকতম দূষণ নিয়ন্ত্রণ প্রযুক্তিকে কাজে লাগানো হবে। এই তাপবিদ্যুৎ কেন্দ্রটি উত্তর প্রদেশ, উত্তরাখন্ড, রাজস্থান, হিমাচল প্রদেশ এবং দিল্লির মতো রাজ্যগুলির বিদ্যুৎ ঘাটতি সমস্যা দূর করবে। বিহারের বক্সারের তাপবিদ্যুৎ কেন্দ্রটিও সুপার-ক্রিটিক্যাল প্রযুক্তি ব্যবহার করে দুটি ৬৬০ মেগাওয়াট ক্ষমতার কেন্দ্র হিসাবে কাজ করবে। এখানেও আধুনিকতম দূষণ নিয়ন্ত্রণ প্রযুক্তির ব্যবহার করা হবে। বিহার ও পূর্বাঞ্চলীয় রাজ্যগুলির বিদ্যুৎ ঘাটতি সমস্যা নিরসনে এই কেন্দ্রটি বিশেষ ভূমিকা নেবে। প্রধানমন্ত্রী পরে একটি জনসভায় ভাষণ দেবেন।
এনটিপিসি-র প্রকল্পগুলি যে রাজ্যে রূপায়িত হচ্ছে তাদেরকে বেশি পরিমাণ বিদ্যুৎ বরাদ্দের প্রস্তাবে কেন্দ্রীয় মন্ত্রিসভার অনুমোদন

কেন্দ্রীয় মন্ত্রিসভা, কেন্দ্রীয় শক্তি মন্ত্রকের দুটি অনুমোদন করেছে। এনটিপিসি-র তেলেঙ্গানা সুপার থারমাল বিদ্যুৎ প্রকল্প (৪,০০০ মেগাওয়াট) থেকে ৮৫ শতাংশ বিদ্যুৎ তেলেঙ্গানা সরকারকে এবং পত্রাতু বিদ্যুৎ উৎপাদন নিগম লিমিটেডের ৪,০০০ মেগাওয়াট ক্ষমতাসম্পন্ন পত্রাতু তাপবিদ্যুৎ কেন্দ্রের সম্প্রসারণ প্রকল্প থেকে ৮৫ শতাংশ বিদ্যুৎ ঝাড়খণ্ডকে দেওয়ার প্রস্তাব এর মধ্যে রয়েছে। নতুন দিল্লিতে প্রধানমন্ত্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে এই প্রস্তাব অনুমোদন করা হয়। প্রসঙ্গত, দুটি প্রকল্পই দু’দফায় স্থাপন করা হচ্ছে। তেলেঙ্গানা সুপার থার্মাল বিদ্যুৎ প্রকল্পটি পেড্ডাপাল্লি জেলার রামাগুণ্ডামে এবং পত্রাতু সুপার থার্মাল বিদ্যুৎ কেন্দ্রটি ঝাড়খণ্ডের রামগড় জেলার পত্রাতুতে স্থাপন করা হচ্ছে। তেলেঙ্গানা সুপার থার্মাল বিদ্যুৎ কেন্দ্র থেকে বেশি পরিমাণে বিদ্যুৎ তেলেঙ্গানা রাজ্যকে দেওয়া হলে এটা নিশ্চিত হবে যে অন্ধ্রপ্রদেশ পুনর্গঠন আইনের ত্রয়োদশতম তপশিল অনুযায়ী, কেন্দ্রীয় সরকার যথাযথ ব্যবস্থা নিয়েছে যাতে নবগঠিত রাজ্যগুলির প্রগতি ও স্থায়ী উন্নয়ন হয়। পত্রাতু তাপবিদ্যুৎ কেন্দ্র থেকে বেশি পরিমাণে বিদ্যুৎ ঝাড়খণ্ড সরকারকে দিলে সেই রাজ্যের বিদ্যুৎ ব্যবস্থার উন্নতি ঘটবে। এর ফলে, সকলের কাছে বিদ্যুৎ পৌঁছে দেওয়ার সরকারি অভিযান বাস্তবায়িত হবে।
হেমবতী নন্দন বহুগুনার স্মরণে ডাকটিকিট প্রকাশ করলেন প্রধানমন্ত্রী

উত্তর প্রদেশের প্রাক্তন মুখ্যমন্ত্রী প্রয়াত হেমবতী নন্দন বহুগুনার স্মরণে একটি ডাকটিকিট প্রকাশ করলেন প্রধানমন্ত্রী শ্রী নরেন্দ্র মোদী। বুধবার ২৫ এপ্রিল ডাকটিকিট প্রকাশ করে প্রধানমন্ত্রী বলেন, নেতা হিসাবে গণতান্ত্রিক মূল্যবোধে বিশ্বাসী ছিলেন শ্রী বহুগুনা। তিনি আরও বলেন, মহাত্মা গান্ধী, আচার্য বিনোবা ভাবে, আচার্য নরেন্দ্র দেব, রামমনোহর লোহিয়া এবং চন্দ্রশেখর আজাদের মতো ব্যক্তিত্বের আদর্শেও উদ্বুদ্ধ ছিলেন শ্রী বহুগুনা। একই সঙ্গে, শিক্ষা ক্ষেত্র এবং দেশের পার্বত্য অঞ্চলের উন্নয়নে শ্রী বহুগুনার অবদানের কথা প্রধানমন্ত্রী স্মরণ করেন। অনুষ্ঠানে স্বাধীন দায়িত্বপ্রাপ্ত যোগাযোগ প্রতিমন্ত্রী শ্রী মনোজ সিনহা, শ্রী বিজয় বহুগুনা এবং ডঃ রীতা বহুগুনা সহ শ্রী বহুগুনার পরিবারের অন্যান্য সদস্যরা উপস্থিত ছিলেন।
জাতীয় খনিজ অনুসন্ধান নীতি অনুমোদিত হল কেন্দ্রীয় মন্ত্রিসভার বৈঠকে

জাতীয় খনিজ নীতিটি বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। নীতিটির মূল লক্ষ্য হল বেসরকারি ক্ষেত্রের সঙ্গে সহযোগিতা প্রসারের মাধ্যমে দেশে খনিজ অনুসন্ধান সংক্রান্ত কর্মপ্রচেষ্টাকে আরও জোরদার করে তোলা। ভারতের খনিজ সম্পদের সর্বোচ্চ ব্যবহার নিশ্চিত করার লক্ষ্যে বিভিন্ন খনিজ পদার্থের পূর্ণ সম্ভাবনার অনুসন্ধান একান্ত জরুরি। কারণ এর ফলে ভারতীয় অর্থনীতিতে বিভিন্ন ক্ষেত্রের অবদানও উল্লেখযোগ্যভাবে বৃদ্ধি পাবে। জাতীয় খনিজ অনুসন্ধান নীতির প্রস্তাব ও সুপারিশগুলির বাস্তবায়নে শুরুতেই পাঁচ বছরের জন্য প্রয়োজন ২,১১৬ কোটি টাকা। এই অর্থ কেন্দ্রীয় খনি মন্ত্রকের নিয়ন্ত্রণাধীন ভূ-তাত্ত্বিক সমীক্ষা বিভাগের বার্ষিক পরিকল্পনা বরাদ্দের অতিরিক্ত। দেশের খনিজ ক্ষেত্রটি সার্বিক ও সামগ্রিকভাবে লাভবান হবে এই নীতি অনুসরণের ফলে।
স্বাস্থ্য গবেষণা ক্ষেত্রে ভারত ও নেপালের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভায়

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ২০২০ সালের ১৭ নভেম্বর এবং ২০২১ সালে চৌঠা জানুয়ারি ভারতের চিকিৎসা গবেষণা পর্ষদ (আইসিএমআর) এবং নেপালের স্বাস্থ্য গবেষণা পর্ষদ (এনএইচআরসি)এর মধ্যে স্বাক্ষরিত সমঝোতাপত্রে অনুমোদন দিয়েছে। এই সমঝোতাপত্রের উদ্দেশ্যগুলি হল আন্তঃ-সীমান্তের স্বাস্থ্য সম্পর্কিত সমস্যা, আয়ুর্বেদ / ঐতিহ্যবাহী ওষুধ এবং ঔষাধি গাছ, জলবায়ু পরিবর্তন এবং স্বাস্থ্য, অ-সংক্রামক রোগ, মানসিক স্বাস্থ্য, জনসংখ্যা ভিত্তিক ক্যান্সার রোগের তালিকাভুক্তি, ডেঙ্গু, চিকুনগুনিয়া, ম্যালেরিয়া ইত্যাদির মতো সংক্রমিত রোগের যৌথ গবেষণা কাজে সহযোগিতা, ইনফ্লুয়েঞ্জা, ক্লিনিকাল ট্রায়াল রেজিস্ট্রি, স্বাস্থ্য গবেষণা নীতি, চিকিৎসা ক্ষেত্রে জ্ঞান বিনিময়, দক্ষ সরঞ্জাম এবং সক্ষমতা বৃদ্ধি, স্বাস্থ্য গবেষণা সম্পর্কিত অনুশীলন চালিয়ে যাওয়া। উভয় সংস্থা এই সমঝোতাপত্রের আওতায় অনুমোদিত গবেষণার কাজ নিজ নিজ দেশে পরিচালনা করতে অথবা কোন তৃতীয় পক্ষ সেই কাজ করলে, অর্থিক সাহায্য জোগাবে। এমনকি অনুমোদিত সহযোগী প্রকল্পের আওতায় বিজ্ঞানীদের আদান-প্রদান, পরিদর্শনকারী বিজ্ঞানীদের ভ্রমণের ব্যয়ভার বহন করবে এবং বিজ্ঞানী / গবেষকের আবাসন এবং জীবনযাত্রায় খরচ বহন করবে। আর্থিক তহবিলের উপর ভিত্তি করে সময়ে সময়ে কর্মশালা / সভা এবং গবেষণা প্রকল্পগুলির খরচের বিষয়ে সিদ্ধান্ত নেওয়া হবে।তবে এই সমস্ত কাজ বাস্তবায়ন ও কার্যকরী করার আগে উভয় দেশের সংশ্লিষ্ট সংস্থার মধ্যে সহমতের প্রয়োজন রয়েছে ।
কাতারের রাজা শেখ তামিম বিন হামাদ আল-থানির সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা

কাতারের জনগণকে ঈদ-উল-ফিতরের শুভেচ্ছা জানাতে প্রধানমন্ত্রী শ্রী নরেন্দ্র মোদী আজ সেদেশের রাজা শেখ তামিম বিন হামাদ আল-থানিকে ফোন করেন। কোভিড-১৯ মহামারীর সময় কাতারে বসবাসরত ভারতীয় নাগরিকদের কল্যাণের বিষয়টি নিশ্চিত করার ব্যক্তিগত যে উদ্যোগ কাতারের রাজা নিয়েছেন, প্রধানমন্ত্রী তার জন্য উচ্ছ্বসিত প্রশংসা করেন। কাতারের রাজাও সেদেশে বসবাসকারী ভারতীয় সম্প্রদায়ের, বিশেষ করে ভারতীয় স্বাস্থ্যকর্মীদের ভূমিকার প্রশংসা করেন। বর্তমান পরিস্থিতিতে ভারত থেকে কাতারে নিরবিচ্ছিন্নভাবে অত্যাবশ্যক পণ্য সরবরাহ নিশ্চিত করার বিষয়ে ভারতীয় প্রশাসনের উদ্যোগের বিষয়টি প্রধানমন্ত্রী উল্লেখ করেন। কাতারের রাজার চল্লিশতম জন্মদিন উপলক্ষে প্রধানমন্ত্রী তাঁকে অগ্রিম শুভেচ্ছা জানান ও তাঁর সাফল্যমণ্ডিত জীবন ও সুস্বাস্থ্য প্রার্থনা করেন।
কেন্দ্রীয় মন্ত্রিসভা ভোপাল বিমানবন্দরে, ভারতের বিমানবন্দর কর্তৃপক্ষের ১০৬.৭৬ একর দখলীকৃত জমি মধ্যপ্রদেশ সরকারকে দেওয়ার সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে ভোপালের গান্ধীনগরে অবস্থিত বিমানবন্দরে, ভারতের বিমানবন্দর কর্তৃপক্ষের ১০৬.৭৬ একর দখলীকৃত জমি মধ্যপ্রদেশ সরকারের হাতে তুলে দেওয়ার সিদ্ধান্ত অনুমোদন করেছে। মধ্যপ্রদেশ সরকার এর পরিবর্তে ইতিমধ্যেই ৯৬.৫৬ একর জমি বিমানবন্দর কর্তৃপক্ষকে প্রদান করেছে। বাকি ১০.২০ একর জমি শীঘ্রই রাজ্য সরকার বিমানবন্দর কর্তৃপক্ষের হাতে তুলে দেবে। উল্লেখ্য, ভারতের বিমানবন্দর কর্ত্যৃপক্ষের এই জমিতে রাজ্য সরকার, সরকারি অফিস, জনপরিষেবা কেন্দ্র এবং পরিযায়ী কিছু সিন্ধ্রী পরিবারকে পুনর্বাসনের জন্য ব্যবহার করছে। এর পরিবর্তে তাঁরা সমপরিমাণ জমি ভারতের বিমানবন্দর কর্তৃপক্ষকে দেওয়ার জন্য রাজি হয়েছে।